A nyomozás ezen pontján
több jel is utalt arra, hogy még nem derült ki minden.
Egyszer csak kaptam egy üzenetet e-mailen keresztül.
Egy olyan mappát találtam benne, amiben… Nem viccelek, 666 fénykép volt.
A képek Chad és Lori esküvőjén készültek.
Amikor megláttam, hogy fehér ruhában táncolnak a tengerparton
nem sokkal Tammy halála után…
leesett az állam.
Lori egy zöld színű, malachit gyűrűt viselt.
Az Amazon rendelés alapján tudjuk, hogy Lori akkor rendelte a gyűrűt,
amikor Tammy még élt.
Amikor megjelentek a képek, a sztorit felkapta a média.
Lori Vallow és Chad Daybell Kauain házasodtak össze,
tizenhárom nappal Chad első felesége, Tammy temetése után.
Nagyon lehangoló volt
együtt látni őket pont Kauain.
És nyoma sem volt a gyerekeknek.
Tylee 16, JJ pedig hétéves volt.
Hol lehettek?
Miért nem vettek részt?
Egyre többet álmodtam.
Szerintem minden este Tylee-ról, JJ-ről,
Charlesról, anyámról vagy Chadről álmodtam.
Minden egyes ébredés után
mélyen, legbelül a gyomromban és a lelkemben éreztem,
hogy valami nem stimmel.
De biztos minden rendben van.
Szia!
Anyám egész életében minket, a gyerekeit védelmezte.
Még azt is megkérdőjeleztem, hogy vajon életben vannak-e.
De tudtam, hogy kizárt. Nem élnek.
Mégis hogy lehet ez?
A NETFLIX DOKUMENTUMFILM-SOROZATA
LORI ÓVADÉKÁNAK MEGÁLLAPÍTÁSA 2020. MÁRCIUS 6.
A tárgyalóteremben ülve úgy éreztem, mintha egy filmet néznék.
Anyám volt a film szereplője.
Nagyon furcsa volt a sminkje.
LORI VALLOW FIA
Erős színeket viselt.
Kezeslábasban volt, mint a bűnözők.
Ránézett Brandonra, Kayre és Larryre, majd rájuk mosolygott.
Nem értettem, hogy miért csinálja.
Rá akartam kiabálni, hogy ezt miért teszi.
Tavaly nyár óta a vádlott életében egyértelmű és riasztó minta rajzolódik ki.
Három olyan gyanús haláleset ügyében folyik nyomozás, amelyekben érintett.
Ezt aggályosnak véli az állam.
Súlyosbító tényező, hogy a gyerekek továbbra sem kerültek elő.
A vádlott a feljelentés előtt sem volt hajlandó segíteni
a gyermekek megtalálásában.
Ezek alapján az óvadék egymillió dollár.
Szünetet tartunk.
Álljanak fel!
Felegyenesedtem, hogy felkeltsem a figyelmét.
Hogy tudja, hogy ott vagyok.
Amikor megláttam Chadet, akkor ugrott be a vele való kapcsolata.
Emlékszem, hogyan nézett rá.
Gyengéd pillantásokat küldött felé, pedig nem is ismerte.
Hogy volt elég ideje ahhoz, hogy megnyugvást találjon a pillantásában?
Csak úgy elsétált.
Ekkor álltam fel, és mélyen Chad szemébe néztem.
Be akartam neki húzni egyet.
Ránéztem, és úgy tűnt, hogy fél.
Láttam, hogy sunyít.
Tudtam, hogy valami nem stimmel vele.
Hol vannak a gyerekek, Chad?
Hol vannak a gyerekek?
- Hol vannak? - A múltkor azt mondta, jól vannak.
Chad, hol vannak a gyerekek?
Chad!
Aznap este felhívtam a börtönt azzal, hogy a fia vagyok, és beszélnem kell vele.
Tudod, hogy szeretlek.
Pontosan ezért ez életem legnehezebb beszélgetése.
Már nem az az anya vagy, akit ismertem.
Nem te neveltél arra, hogy megértsem Jézust.
Ez most komoly?
Komolyan?
Remélem, hogy meggondolod magad,
és Krisztushoz fordulsz, hogy vissza tudj találni ebből az állapotból.
Egész életemben bíztam benned.
Sosem gondoltam volna, hogy képes lennél ilyesmire.
Szerinted mégis mit tettem?
Emlékszem erre a beszélgetésünkre.
Ábrahámról és Izsákról mesélt.
Ábrahám és Izsák története arról szól, hogy Ábrahámnak fel kell áldoznia a fiát.
Ezzel akarta bizonyítani a hitét, bízva abban, hogy ez Isten akarata.
Tehát, amikor elszánta rá magát, és felemelte a kést,
Isten megállította. Csak a hitének próbája volt.
Miért mesélte el ezt az anyám?
Minden áldott nap a testvéreimről kérdeztem,
és majdnem mindennap azzal nyugtatgatott, hogy jól vannak, és minden rendben lesz.
Ezért egyre erősebben kezdett el élni bennem
a remény halvány sugara.
Azt hittem, van rá esély, hogy valahol máshol vannak,
hogy Lori megkért valakit, hogy egy ideig vigyázzon a gyerekekre.
Amikor először felhívott a börtönből,
azt mondta, hogy a gyerekek jól vannak.
„Tudod, milyen anya vagyok”, mondta.
„Sosem bántanám őket.”
Ezt mondta.
Azt mondta, biztonságos helyen vannak.
Fel se merült bennem, hogy eltűntek. Azt hittem, Lori tudja, hol vannak.
Úgy éreztem, fontos elmondani az igazat a családunkról.
Az eltűnt gyerekek ügyének központjában álló nő családja
most először áll ki mellette a nyilvánosság előtt.
Kizárt, hogy bántotta őket. Teljesen elképzelhetetlen.
Igen. Úgy gondoljuk, hogy nem tett semmi rosszat.
Nem tudom, hogy a nagymamám és a nagynéném miért akart interjút adni.
Hatalmas baklövésnek gondoltam, hogy egyáltalán nyilatkoztak.
Egyértelmű, hogy valami nem stimmelt.
Úgy véltem, hogy azon a ponton nagyon rossz döntés volt mellé állni.
Édesanyaként bízom abban,
hogy minden tőle telhetőt megtesz a gyermekei számára.
Nehéz volt végignéznem. Úgy éreztem, hogy becsapják önmagukat,
és nem akartak szembesülni azzal, hogy a gyerekek eltűntek.
LORI VALLOW EGYKORI BARÁTJA
Nem tudtam, hogy önbecsapásban élnek-e, vagy csak enyhíteni akartak a helyzeten.
Önök szerint tagja egy szektának?
- Nem. - Szerintünk nem.
Nem gondolják, hogy Chad manipulálta?
Dehogyis!
Nem manipulálhatta, az lehetetlen.
De igazuk volt. Tévedtünk.
Soha többé nem kellene azt mondanom, hogy „tudom”, mert nem így van.
És ha belegondolok…
A legrosszabb még hátra volt.
A nyomozók hozzáfértek Lori iCloud-fiókjához,
ahol találtak egy 2019. szeptember 8-án készült fényképet.
A képen JJ, Tylee és Alex látható a Yellowstone Nemzeti Parkban.
Az FBI és a rexburgi rendőrség embereket keres,
akik 2019. szeptember 8-án a Nemzeti Parkba látogattak,
hogy küldjenek képeket vagy videókat a nyomozás segítéséhez.
A rendőrség megállapította, hogy a gyerekek a parkban tartózkodtak
Lorival és a bátyjával, Alex Coxszal.
Ez az utolsó ismert fénykép Tylee-ról.
Az FBI szerint az Alex Cox tulajdonában álló terepjáróban utaztak.
Alex Coxnak köze lehet Charles Vallow és Tammy Daybell halálához…
Amikor Alex meghalt,
a rejtély egy fontos eleme még hiányzott, viszont az FBI megszerezte a mobilját.
Az mobiltelefon adatait és a GPS-helyzetét felhasználva
végigkövették az útját Chad Daybell ingatlanához szeptemberben,
amikor JJ és Tylee eltűntek.
A telefonja szerint Alex két és fél óráig tartózkodott a hátsó udvaron kilencedikén.
CHAD DAYBELL HÁZA - PAJTA - TÓ
Az FBI Tammy mobilját is megszerezte, így megtudták, hogy 14 perccel azután,
hogy Alex elhagyta Daybell házát, Chad írt Tammynek.
ÉRDEKES REGGELEM VOLT. EL AKARTAM ÉGETNI A MARADVÁNYOKAT,
MIELŐTT JÖN A VIHAR. EKKOR MEGLÁTTAM EGY MOSÓMEDVÉT, ÉS LELŐTTEM…
Végül 2020. június 9-én
a bűnüldöző szervek ismét Daybell háza felé tartottak.
2020. JÚNIUS 9.
Azoknak mondom, akik most kapcsolódnak be: úgy egy percre vagyunk Daybell házától…
ÚJSÁGÍRÓ
…és a rendőrség át fogja kutatni a birtokot.
A rexburgi rendőrség, a Fremont megyei rendőrség és az FBI is a helyszínen van.
Jelenleg ezt látjuk.
Rengeteg rendőr van a helyszínen, és legalább egy nyomozókutyát látok.
Három vagy négy kék sátrat állítottak fel.
Lezárták a hátsó udvart.
Úgy tűnik, erre a területre koncentrálnak.
Arról nincs információnk, hogy jelenleg hol van Chad Daybell.
Szia, szívem!
Szia!
Jól vagy?
Nem. Átkutatják…
az ingatlant.
A házban vannak?
Nem. Kint vannak a kertben.
Átkutatják.
Rendben.
Majd meglátjuk, mi lesz.
Mit tehetek érted?
Egészen nyugodt vagyok.
Visszahívjalak később?
Hát…
nem tudom.
Oké.
Szeretlek, és hamarosan beszélünk.
Oké, szívem. Szeretlek.
Én is szeretlek. Szia!
Chad Daybell közelről figyelte a nyomozást,
majd távozni próbált terepjárójával.
A szemtanúk szerint úgy tűnt, hogy Chad nagyon gyorsan hajt.
Láttam, ahogy elszáguld a kocsival, majd néhány másodperc múlva
a rendőrautók bekapcsolták a szirénáikat,
és padlógázt nyomtak, hogy utolérjék.
Az FBI felhívott, és azt mondták,
hogy letartoztatták Chadet,
és emberi maradványokat találtak a kertjében.
EMBERI MARADVÁNYOKAT TALÁLTAK DAYBELL HÁZÁNÁL
Azt hittem, ott halok meg.
Közel álltam az ájuláshoz.
Elkezdtem kérdezősködni:
„Kis csontvázat találtak? Egy gyerek csontvázát, egy tinédzserét?”
Persze nem tudták. Még nem tartott ott a vizsgálat.
Boncolásra fog sor kerülni.
Nem sokkal a maradványok megtalálása után
Chad Daybellt őrizetbe vettük.
Már önmagában is szörnyű volt, hogy emberi maradványokat találtak.
Nem akartam tudni, hogy ők-e azok.
Eddig ez a legfontosabb nap az ügy szempontjából.
A hatóság átkutatta Daybell otthonát,
és a rendőrség megerősítette, hogy két emberi maradványt is találtak.
A kisállattemető közelében emberi csontra és elszenesedett szövetekre bukkantak.
Végig tudósítani fogunk, amíg szépen, lassan ki nem derülnek a részletek.
Ilyenkor az ember megpróbál ideológiákat gyártani, hogy megvédje magát,
de a szívem mélyén tudtam, hogy ők azok.
Kay Woodcock hívott ma reggel.
A könnyeivel küszködve elmondta,
hogy az egyik emberi maradvány az unokájáé, JJ-jé.
Pár órával később a családtagok megerősítették,
hogy a második maradvány Tylee Ryané.
Holttesteiket egy sekély sírból tárták fel Idahóban.
Megrázó szembesülni azzal, hogy mi történt valójában a gyerekekkel.
JJ NAGYAPJA
Elnézést!
Együtt érzünk önnel.
Szörnyűséges, borzalmas, rettenetes felismerés volt.
Azt mondtam, Lori sosem bántaná a gyerekeit, de tévedtem.
Mi az?
Arra a két gyönyörű…
Sziasztok! Tylee vagyok.
…tehetséges, szeretetre méltó, nagylelkű gyerekre…
Úristen!
…még annyi minden várt, és annyi mindent át kellett volna élniük.
- Fényképezek. Csíz! - Csíz!
Nem tudok sírás nélkül gondolni rájuk.
Dühös voltam.
Dühös voltam, hogy tényleg ez a valóság.
TYLEE BARÁTNŐJE
Igen.
Köszönj!
- Helló! - Szia, JJ!
- Szia, Colby!
Szia, Colby!
Nagyon hiányzik JJ és Ty.
Nehéz róluk beszélni.
Igen, nagyon nehéz.
Kapcsolom a Madison megyei börtön rabját.
Hogy vagy, bogaram?
Rosszul, anya.
Sajnálom!
Sajnálod?
Persze, hogy sajnálom.
Kit sajnálsz? Engem vagy a testvéreimet?
Meghalt a hétéves öcsém.
A 16 éves húgom is halott.
Én ebből annyit érzékeltem, hogy elköltöztél…
Láttad? Ott voltál, és láttál mindent, ami történt, vagy mi? Érdekes.
Ez nem csak úgy megtörtént.
Meggyilkolták őket!
Azért hívlak, mert nem vagyok képes felfogni, hogy mi történt.
Hiányzik a családom, anya.
Tudom, bogaram. Nekem is hiányoznak.
Hogy érted, hogy hiányoznak?
Hogy hiányozhatnak, anya?
Hogy ne hiányoznának?
Ők az én gyerekeim.
A bizonyítékok eltitkolásáért emeltek vádat a szülők ellen,
ám egyiküket sem vádolták meg Tammy vagy a gyerekek meggyilkolásával.
Az idahói ügyvédek remélik, hogy a rendőrségnek több bizonyítéka van,
amit még nem tettek közzé.
Chad Daybell tárgyalása holnap 11-kor kezdődik a bíróságon.
Daybell előzetes meghallgatását élőben közvetítjük Idahóból
a következő két napban.
Ez az Idaho állam kontra Chad Guy Daybell ügy.
Mr. Wood, szólíthatja az első tanút!
Köszönöm! Az állam Ray Hermosillót szólítja.
Uram, foglaljon helyet a tanúk padján!
A neve és foglalkozása meghallgatása után kezdhetjük.
Ray Dennis Hermosillo.
Nyomozó vagyok a rexburgi rendőrségnél.
Volt alkalma találkozni Chad Daybellel?
Igen.
A gilberti rendőrség keresett meg.
Egy hétéves fiú, Joshua Jackson Vallow gyermekjóléti ellenőrzésére kértek fel.
Hope nyomozóval együtt kimentünk Lori Vallow házához.
Végül felvettük a kapcsolatot a vádlottal, Mr. Daybellel és Alex Coxszal.
Megkérdeztem Mr. Daybellt, hogy honnan ismeri Lori Vallow-t,
és azt állította, hogy csak párszor találkozott vele Alex Coxon keresztül.
Mit kérdezett tőle?
Megkérdeztem Mr. Daybellt, hogy mikor látta utoljára JJ-t.
Azt állította, hogy utoljára a 107-es lakásban látta JJ-t októberben.
Elkértem tőle Lori Vallow telefonszámát, de az állította, nincs meg neki.
Hope nyomozó visszajött oda, ahol beszélgettünk.
Újfent megkérdeztem, hogy megvan-e neki Lori száma,
és ekkor már megadta nekem a telefonszámát.
Megkérdezte, hogy először miért nem?
- Igen. - És mi volt a válasza?
Azt mondta, úgy érezte, mintha vádolnám valamivel.
Aznap kapcsolatba lépett Lori Vallow-val?
- Egyáltalán nem léptem vele kapcsolatba. - Értem. Ekkor még Hope nyomozóval volt?
Igen.
Ő kapcsolatba lépett aznap Lori Vallow-val?
Igen.
Jó estét! Lorit keresem.
Jól van.
JJ hol van pontosan?
Az egyik arizonai barátomnál.
Melanie Gibbnek hívják.
Miss Gibb, kérem, fáradjon előre!
Foglaljon helyet!
Miss Gibb, kérem, idézze fel 2019. november 26-át!
LORI VALLOW BARÁTJA
Felvette bármilyen módon a kapcsolatot Mr. Daybellel aznap?
Aznap telefonhívást kaptam Chad Daybell mobiltelefonjáról.
Köszönt, majd bemutatkozott,
és közölte, hogy keresni fog a rexburgi rendőrség, de ne vegyem fel.
Azt mondta, hogy a rendőrség Lori Vallow rexburgi házánál van,
és arról érdeklődnek, hogy hol van JJ,
és hogy Lori azt fogja mondani a rendőrségnek, hogy JJ velem van.
Megkérdeztem, hogy JJ nem Kaynél van-e.
- Erre mit felelt Mr. Daybell? - Azt felelte, hogy nem.
Beszélgettek másról is a telefonhívás során?
Megkérdeztem, hogy ideges-e, mire azt felelte, hogy igen.
Körülbelül hány órakor hívta fel önt Lori Vallow?
Hát…
nagyjából egy-két órán belül.
Nem tudom pontosan felidézni.
- Rögzítettem a beszélgetést. - Rendben.
- Szervusz, drága Melanie! - Szia, Chad! Szia, Lori!
Hol vagytok most?
Csak lógatjuk a lábunkat.
Feltennék egy kérdést, ha nem gond, Lori.
Nyugodtan, drágám.
Érdekelne, hogy miért mondtátok a rendőrségnek, hogy JJ velem van.
Kellett valaki, aki fedez engem,
hogy ne kelljen elmondanom, hogy valójában hol van.
De ugye megérted, hogy aggódom?
Ezt azért mondom, mert tudom,
hogy veszélybe került az üdvösséged a történtek miatt.
Mármint meghalt Tammy,
aztán a te férjed is, most pedig eltűnt a fiad.
Nem hiszem, hogy ez Isten akarata.
Sajnálom, hogy így érzel. Nagyon szeretlek!
Értékelem a szavaidat, de ha tényleg szeretnél,
akkor nem mondtad volna a rendőrségnek, hogy JJ velem van.
Egy barát nem tesz ilyesmit.
Gondolnod kell rám is, ha tényleg szeretsz.
Ez nem vall rád.
Úgy beszélsz, mintha megszállt volna a gonosz.
Sajnálom, hogy azokkal barátkozol, akik az ellenségeim.
Joseph Smith barátai ellenem…
Nem barátkozom olyanokkal, akik ellened fordultak.
Hát, Dave például a barátod, és ő látszólag…
Hát…
Érezzük rajtad Dave befolyását.
Egyértelműen érzem.
Úgy tűnik, ő kelt benned kételyt.
Nem.
Figyeljetek, David egy nagyon becsületes ember,
és biztos támaszt nyújt, ez jól tudom.
Megmondaná a nevét?
David Gale Warwick.
MELANIE GIBB PÁRJA
Fel tudja idézni a 2019. szeptember 22-i estét?
- Igen. - Mit csinált aznap este?
Egy podcastet vettem fel Melanie Gibb-bel és Lori Vallow-val.
JJ ott volt a podcast felvétele közben?
Nem.
Beszélt Lorival JJ-ről?
Igen.
Azt mesélte, hogy JJ-ből zombi lett, és felmászott a szekrényekre,
majd a hűtő tetejére, és összetörte Lori Jézust ábrázoló képét,
ezután felmászott a felső szekrényre,
a szekrény teteje és a plafon közé.
JJ az autizmusa miatt sokszor ismételte a mondatait.
Amikor rájöttem, hogy mi történt, ez az információ lesújtott.
LORI VOLT SÓGORNŐJE
Ha JJ hallott valamit,
vagy elkezdett valamit ismételgetni,
az veszélyt jelenthetett rá.
Megkértem, hogy találkozhassak vele, de Lori azt mondta, hogy zavarodott.
Felhívta Alexet, hogy vigye el.
Az este folyamán még látta?
- Igen. - Mikor?
Amikor Alex hazahozta, hogy lefektesse aludni.
Értem.
David Warwick úgy emlékszik erre,
hogy Alexet és JJ-t egy gyengéd pillanatban látta.
JJ a karjában feküdt.
Alex vállára hajtotta a fejét.
Békés volt. Ekkor látta utoljára.
- Köszönj! - Sziasztok!
Úgy gondolom, hogy aznap este, amikor Alex hazavitte JJ-t
a podcast felvétele után,
JJ már halott volt.
Mióta dolgozik az FBI-nál?
Körülbelül hat éve. Hírszerzési elemző vagyok.
Megkérték, hogy nézzen át készüléken tárolt adatokat?
Igen, egy telefont néztem át.
Tammy Daybell mobiltelefonját.
Mr. Dean, átadom önnek az állam 31-es számú tárgyi bizonyítékát.
A 31-es számú bizonyítékot átadjuk a tanúnak.
Kérem, olvassa fel hangosan az üzeneteket
a pontos idővel és nevekkel együtt.
Ez Chad és Tammy Daybell
szeptember 9-én küldött üzeneteinek másolata.
Chad a következőt írta:
„Érdekes reggelem volt.
El akartam égetni a maradványokat, mielőtt a tűzrakóhelyet eláztatja a vihar.
Tüzelés közben észrevettem egy mosómedvét a kerítésnél.
Beszaladtam a puskámért. A falon mászott.
Sikerült egyetlen lövéssel megölnöm. Már a kisállattemetőben nyugszik.
Nem rossz, mi?”
Tudja tanúsítani, hogy az üzenetek egyből felkeltették a figyelmét?
A dátum keltette fel a figyelmemet.
Az üzenet elolvasása után,
amelyben Chad azt állítja, hogy tüzet gyújtott,
lelőtt egy nagy állatot, majd eltemette a kertjében,
rájöttem, hogy egy nappal azután küldte, hogy utoljára élve látták Tylee Ryant.
Az ügy egyik nagy felismerése az volt,
hogy mennyi időt, energiát és munkaórát fordítottak JJ és Tylee megtalálására.
2019. AUGUSZTUS 30. LORI, TYLEE ÉS JJ ELKÖLTÖZIK ARIZONÁBÓL
Aztán leesett a tantusz,
hogy az első Idahóban töltött hónap alatt megölték őket,
és végig Chad kertjében voltak.
2020 JÚNIUSA - TYLEE ÉS JJ HOLTTESTÉNEK MEGTALÁLÁSA [10 HÓNAP]
Önnek pontosan mi volt a feladata Chad Daybell házának átkutatásában?
Én voltam a bizonyítékkezelő csapat rangidős vezetője
Chad Daybell házának átkutatásakor.
Az üzenet alapján tudjuk,
hogy beszéltek egy bizonyos kisállattemetőről.
Egy kutyaszobor alapján döntöttük el, hol fogjuk megkezdeni az ásást.
A kutyaszobor előtt
látszólag egy sírhely volt.
Számunkra az jelentette a nehézséget,
hogy milyen állapotban bukkantunk rá az emberi maradványokra.
Részben megégett emberi maradványokról beszélünk.
A másik sírhely feltárása
kicsit komplexebbnek bizonyult.
Miután eltávolítottuk a földet,
megláttam egy kisgyermeket
piros pizsamában.
Piros pizsamafelsőben és -alsóban.
A legszívszorítóbb kép, amely bizonyítékként szolgál
JJ Vallow-t ábrázolja, amit Lori iCloud-fiókjából nyertek ki.
A fénykép szeptember 22-én,
feltételezhetően Lori lakásában készült.
JJ a piros pizsamájában ül a kanapén.
Amikor megnézte a gyermek arcát, felismerte?
Igen.
Felismertem, hogy ő Joshua Vallow.
Embertelenség
fogni a két gyerekedet, akiket szeretned és védelmezned kellene,
majd ezt tenni velük.
Olyan módon töri össze az embert, ahogy még sosem érzett.
Lori Vallow Daybell lemondott az előzetes meghallgatáshoz való jogáról.
Tehát nem lesz előzetes meghallgatás, amit hétfőre és keddre terveztünk.
Érhető?
Igen.
Ma reggel Lori Vallow, az úgynevezett „Végítélet anyjának” jogi képviselete
aggodalmát fejezte ki a mentális állapota miatt.
Az ügyvédei szerint alkalmatlan a tárgyalásra.
A bíró egyelőre szünetelteti az eljárást,
és még nem döntött végleg annak folytatásáról.
Vallow-t 90 napra beutalták egy idahói elmegyógyintézetbe,
és ennek leteltével a tisztviselők eldöntik, bíróság elé állhat-e,
vagy további kezelésre szorul.
Mr. Daybell, minek vallja magát?
Ártatlannak.
Az első vádpontban ártatlannak vallotta magát.
- A másodikban minek vallja magát? - Ártatlannak.
- Harmadikban minek vallja magát? - Ártatlannak.
Chad Daybell ártatlannak vallotta magát, tehát a tárgyalás folytatódni fog.
El sem tudom mondani, mennyi szenvedést kellett átélnem,
és teljesen új irányt vett az életem a te döntéseid miatt.
Ezt nagyon sajnálom.
Soha nem akartam neked semmilyen fájdalmat okozni.
Sosem.
Nem én vagyok az áldozat.
Sajnálom, hogy nem teljesen érted a helyzetet.
Ennyi.
Miért nem védted meg a testvéreimet, ha nem te ölted meg őket?
Ha te nem tettél semmi rosszat, akkor miért ölték meg őket?
Te is tudod, hogy mindent megettem, hogy megvédjem őket.
Igen, de meghaltak.
Megölték őket.
Úgy döntöttetek, hogy vallási szempontból ez a ti küldetésetek
Jézus Krisztus nevében.
Szeretlek, de erről fogalmad sincs.
- Fogalmad sincs. - Neked nincs fogalmad.
Fordulj Jézus felé a szíveddel, és engedd, hogy megmentsen!
Egy nap majd meglátod.
Meg fogod érteni, hogy miről beszélek.
Halljátok, milyen őrültségeket beszél? Hogy semmi sem az ő hibája,
hogy fogalmam sincs, mi történt, és hogy sajnálja, hogy nem értem.
Hihetetlen volt végighallgatni, ahogy megpróbálta átkölteni a történetet.
Rendkívüli hírrel jelentkezünk Idahóból: az esküdtszék vádat emelt
egy anya és férje ellen a nő két gyermekének meggyilkolása miatt.
Daybell ellen volt felesége meggyilkolásáért is vádat emeltek,
aki újranősülése előtt három hónappal halt meg.
A másik nagy hírünk ma este: Lori Daybellt bűnrészességgel vádolják
a volt férje meggyilkolásának ügyében.
Az esküdtszék szerint Lori és Alex
közösen tervelték ki a szándékos emberölést.
Jelenleg Lori egy Idaho állambeli elmegyógyintézetben tartózkodik,
és kezelésen vesz részt,
miután alkalmatlannak találták az ellene felhozott vádak megértésében.
A lehető legkedvesebb szeretnék vele lenni.
Nem látok arra okot, hogy ráolvassam, hogy milyen szörnyűséget tett.
Szerintem az lesz, aminek lennie kell.
Börtönben van,
és szerintem egész életében ott is fog maradni.
Igazságot fognak szolgáltatni.
TYLEE RYAN RAJZA
Csodás családunk volt a tragédia előtt.
Nem tudom, hogy elég erős-e a család, hogy ezt átvészelje.
Majd meglátjuk.
Kauain vagyunk a Hanalei-öbölnél.
Ez a család egyik kedvenc helye.
Megemlékezést tartunk Charles-nak, JJ-nek és Tylee-nak.
Erre már nagyon régóta szükségünk volt.
Az előttük való tisztelgésre és a megemlékezésre ez a megfelelő hely.
Hálás vagyok azért, hogy itt kerülhet rá sor.
Kauai egy vidám hely.
Az öcsém és a húgom nagyon szerettek itt lenni,
és emlékszem, miket csináltunk itt.
Charles, csak…
köszönöm, hogy az apám voltál.
Nem érdemelted meg, ami történt,
és nélküled nem lehetett volna ilyen jó életem.
JJ, el sem tudom mondani, hogy mennyire szeretlek.
Te vagy a legkirályabb öcs a világon,
és nagyon szeretlek.
Tylee, a születésed után lettem báty…
és sosem felejtem el, hogy azonnal levettél a lábamról,
és meg akartalak védeni az élet minden területén,
és…
Szeretlek titeket,
és…
hálás vagyok értetek.
Semmi baj.
- Szeretlek! - Én is.
Nekem még mindig nem hiszem el.
Nagyon nehéz volt mindannyiunknak.
A nehéz időszak alatt igyekeztünk Colbyval normális életet teremteni Rileynak.
El fogjuk neki mondani, mi történt.
Még nem tudjuk, hogyan,
de felismeri Tylee-t és JJ-t.
A lakás tele van róluk készült képekkel.
Csináltam Colbynak egy takarót, rajta a képeikkel,
ami Riley szobájában van kirakva.
Oda szokott menni, és megmutatja rajta Ty-t és JJ-t.
Most az a legfontosabb nekünk,
hogy videókat mutassunk róluk, hogy mondogassuk a nevüket,
és segítsünk neki emlékezni rájuk.
Együtt kell élnünk a történtekkel.
Mire fogok fókuszálni?
A halálukra, vagy emlékezni fogok rájuk és tisztelgek előttük?
Nem akarnák, hogy összetörjünk amiatt, hogy már nincsenek köztünk.
JJ!
Úgy érzem, Kelsee és Riley által vagyok képes ezt átvészelni.
Riley és a feleségem nélkül
nem is tudom…
Valószínűleg belehaltam volna a szomorúságba.
Van célom önmagamon túl.
A legnagyobb félelmem az,
hogy anyám története a családunk történetévé válik.
Másra már nem lesz ráhatása.
Ezt jól tudom.
TYLEE RYAN, JJ VALLOW ÉS TAMMY DAYBELL HALÁLÁNAK OKÁT
MÉG NEM HOZTÁK NYILVÁNOSSÁGRA.
LORI VALLOW-T 2022. ÁPRILIS 11-ÉN ALKALMASNAK TALÁLTÁK A TÁRGYALÁSRA.
CHAD DAYBELL ÉS LORI VALLOW KÖZÖS TÁRGYALÁSÁRA A TERVEK SZERINT
2023-BAN KERÜL SOR AZ IDAHÓBAN.
AZ ÜGYÉSZEK MINDKETTŐJÜK ESETÉBEN HALÁLBÜNTETÉST KÉRVÉNYEZTEK.
A feliratot fordította: Kajner Kata